Veste bună pentru fanii Marvel. Matt Damon, cel mai nou actor din universul cinematic Marvel. În ce film va apărea.
Matt Damon va juca în următorul film din seria "Thor: Love and Thunder". Din distribuție mai fac parte și Chris Hemsworth, Christian Bale și Natalie Portman. "Thor: Love and Thunder" se va filma în Australia și va fi lansat pe 6 mai 2022.
Următorii doi ani vin cu surprize plăcute pentru fanii Universului Marvel. Lui Chris Hemsworth și Christian Bale, li se alătură acum și Matt Damon, în următorul film din seria "Thor". Nu e chiar un străin, pentru că a mai avut o apariție scurtă în precedentul film.Momentan, echipa de filmare e carantinată în Sydney. Dar filmările vor începe în aproximativ două săptămâni. Printre actorii care vor apărea în următorul "Thor" se numără și Chris Pratt, Dave Bautista, Tessa Thompson și Natalie Portman. "Love and Thunder" face parte dintr-o nouă serie a universului Marvel, iar data de lansare a fost deja anunțată pentru 6 mai 2022.Până atunci, anul acesta îi vom putea urmări pe eroii Marvel în alte producții: "Black Widow" și a treia parte din "Spiderman". În acesta din urmă îi vom vedea alături de Tom Holland, și pe Tobey Maguire și Andrew Garfield, care au purtat masca lui Spiderman în trecut.